  Туспуктэм: pixabay.com Наталия Сильвестрова Удмуртиын лемтэй куртчиськон вакыт кутсконысен энцефалитэн 37 черлан учыр пусйизы. Соос пӧлысь сизьымаз учыре висёнэз пиналъёслэсь шедьтӥзы. Со сярысь Роспотребнадзорлэн элькунъя управлениезлэн пресс-службаез ивортӥз. Тужгес но трос учыръёсты Ижкарын шараязы. Отын 17 адями эмчиослы вазиськиз, Балезино ёросын ньыль мурт шуге-леке сюриз, Можга, Вотка каръёсын, Алнаш, Вотка, Дэри, Кез ёросъёсын – быдэн кык, Красногорск, Шаркан, Можга но Сюмси ёросъёсын – быдэн одӥг. Вань висисьёслэн лемтэй инфекциослэсь прививказы пуктэмын ӧй вал. Озьы ик бореллиозэн 43 адями черлазы, соос пӧлын одӥг нылпи. Тужгес трос висён учыръёс Ижкарын пусъемын – 17, куать учырез Балезино ёросын шараязы, вить учыр – Эгра ёросын, Кияса ёросын – куинь, Шаркан но Ува ёросъёсын – быдэн кыкен, Вотка, Дэбес, Дэри, Каракулино, Кез, Пичи Пурга, Юкаменск но Глаз ёросъёсын быдэн одӥген. Эмчиос лемтэй инфекциолэсь вакцина пуктыны ӵекто. Тегъёс: лемтэй висён Тазалык Удмуртия  